stanford-oval/wikipedia huggingface dataset:
Uraattioksidaasi
Entsyymin koko ja olosuhteet

Massaltaan uraattioksidaasi on eliöstä riippuen 32–230 kilodaltonia.. Monet oksidaasientsyymit tarvitsevat metalli- tai flaviinipohjaisen koentsyymin. Uraattioksidaasinkin koentsyyminä luultiin pitkään olevan kupari-ionin, mutta röntgenkristallografiatutkimukset osoittivat, että entsyymin aktiivisessa kohdassa ei ole mitään koentsyymiä. Uraattioksidaasi on tässä suhteessa poikkeuksellinen entsyymi. Uraattioksidaasin inhibiittoreita ovat monet metalli-ionit ja syanidi-ionit. Lisäksi myös allantoiini toimii entsyymin toiminnan luonnollisena estäjänä. Uraattioksidaasi toimii eliöstä riippuen parhaiten 30–40 °C:n lämpötilassa ja pH:n ollessa 5,5–9,5.
Uraattioksidaasin entsyyminumero on EC 1.7.3.3 ja CAS-numero 9002-12-4.
Aiheesta muualla

Kyoto Encyclopedia of Genes and Genomes (KEGG): Enzyme, urate oxidase, EC 1.7.3.3 (englanniksi)
Urbanus VII

| Urbanus VII |
| --- | --- |

Henkilötiedot
Koko nimi:  Giovanni Battista Castagna
Syntynyt: 4. elokuuta 1521 Rooma
Kuollut: 27. syyskuuta 1590 (69 vuotta) Rooma
Paavi
Paavius alkoi:  15. syyskuuta 1590
Paavius päättyi:  27. syyskuuta 1590
Edeltäjä:  Sixtus V
Seuraaja:  Gregorius XIV
Urbanus VII:n vaakuna.
Paavi Urbanus VII (4. elokuuta 1521 Rooma – 27. syyskuuta 1590 Rooma; syntyjään Giovanni Battista Castagna) oli lyhimpään hallinnut paavi historiassa. Hän toimi paavina 15. syyskuuta 1590 – 27. syyskuuta 1590. Ainoa häntä lyhyemmän ajan paavina toiminut oli ainoastaan kolme päivää hallinnut Stefanus, jota ei nykyisin lasketa paaviksi, koska hän kuoli kolmantena päivänä valinnastaan ennen kuin hänet ehdittiin vihkiä piispaksi. Urbanus VII oli 15. syyskuuta 1590 tapahtuneesta valinnastaan lähtien paavina ainoastaan 13 päivää, sillä hän kuoli 27. syyskuuta malariaan.
Castagna syntyi Roomassa aatelisperheeseen. Hän opiskeli kanonista oikeutta ja siviilioikeutta eri yliopistoissa ympäri Italiaa ja väitteli tohtoriksi Bolognassa. Vuonna 1553 hänet nimitettiin Rossanon arkkipiispaksi. Hän toimi Fanon kuvernöörinä vuodesta 1555 lähtien. Castagna osallistui Trenton kirkolliskokoukseen avustajana. Vuonna 1565 hänet nimitettiin apostoliseksi nuntiukseksi Espanjaan, josta palattuaan hän erosi arkkipiispan virasta vuonna 1573, minkä jälkeen hänet lähetettiin nuntiukseksi Venetsiaan. Vuonna 1577 hänet nimitettiin Bolognan kuvernööriksi. Seuraavana vuonna hänet lähetettiin legaatiksi Kölniin edustamaan paavi Gregorius XIII:ta Filip II:n ja Alankomaiden välisissä neuvotteluissa. Gregorius XIII nimitti Castagnan kardinaalipapiksi vuonna 1583.
Paavi Sixtus V kuoli 27. elokuuta 1521, ja 7. syyskuuta 54 kardinaalia kokoontui konklaaviin Vatikaanissa. He valitsivat Castagnan paaviksi 15. syyskuuta. Nimen Urbanus valinnutta uutta paavia pidettiin hurkskaana, oppineena, viisaana ja hallinnollisesti taitavana. Hän määräsi useita toimia, joilla Rooman köyhien asemaa helpotettiin. Urbanus sairastui muutama päivä valintansa jälkeen ja kuoli ennen kuin hänen kruunajaisensa voitiin järjestää. Hänet haudattiin Vatikaanin Pietarinkirkkoon, mutta vuonna 1606 hänen ruumiinsa siirrettiin Rooman Santa Maria sopra Minervan kirkkoon.
RN Urania (1891)

| RN Urania |
| --- | --- |

Aluksen vaiheet
Rakentaja:  Cantieri navali Odero
Kölinlasku:  16. helmikuuta 1889
Laskettu vesille:  18. kesäkuuta 1891
Palveluskäyttöön:  21. heinäkuuta 1893
Poistui palveluskäytöstä:  14. tammikuuta 1912
Tekniset tiedot
Uppouma:  931 t
Pituus:  73,09 m
Leveys:  8,22 m
Syväys:  noin 3,48 m
Koneteho:  3 884-4 422 ihp
Nopeus:  18,1-20,8 solmua
Miehistöä:  96-121
Aseistus
Aseistus:  1 × 4,7"/40 tykki 6 × 57 mm/43 tykkiä 3 × 37 mm/20 tykkiä 6 × 17,7" torpedoputkea
RN Urania (ital. Regia Nave Urania) oli Italian kuninkaallisen laivaston vuonna 1891 vesillelaskettu Partenope-luokan torpedoristeilijä.
Valmistus

Carlo Vignan suunnittelema alus tilattiin Cantieri navali Oderolta ja sen köli laskettiin 16. helmikuuta 1889. Alus laskettiin vesille 18. kesäkuuta 1891 ja se otettiin palvelukseen 21. heinäkuuta 1893.
Palvelus

Alus poistettiin palveluksesta 14. tammikuuta 1912.
Urbanus V

| Urbanus V |
| --- | --- |

Henkilötiedot
Koko nimi:  Guillaume de Grimaud
Syntynyt: 1310 Grizac, Ranska
Kuollut: 19. joulukuuta 1370 Avignon, Kirkkovaltio
Paavi
Paavius alkoi:  28. syyskuuta 1363
Paavius päättyi:  19. joulukuuta 1370
Edeltäjä:  Innocentius VI
Seuraaja:  Gregorius XI
Paavi Urbanus V:n vaakuna.
Paavi Urbanus V kuvattuna kultakolikoihin.
Autuas Urbanus V (syntymänimeltään Guillaume de Grimaud, 1310 – 19. joulukuuta 1370 Avignon Ranska) oli paavina 28. syyskuuta 1363 – 19. joulukuuta 1370. Hän suosi koulutusta ja kehitti hallintoa.
Urbanus kuului nuorena benediktiineihin, ja hän oli apottina kahdessa luostarissa. Tultuaan valituksi paaviksi alkoi Saksan keisari painostaa häntä, jotta hän päättäisi paavien alentavan Avignonin vankeuden ja palaisi Roomaan. Urbanus palasikin Roomaan 1367, jossa hänet otettiin riemulla vastaan. Hän kuitenkin pelkäsi valtansa hupenemista Ranskassa ja lähti takaisin Avignoniin syyskuussa 1370. Urbanus kuoli Avignonissa jo saman vuoden joulukuussa.
Untamo

Untamo on suomalaisen kansanperinteen ja kansanrunouden ja siten Kalevalankin henkilö. Hän esiintyy Kalevalan 31.–36. runoissa Kalervon eli Kalevan suvun vihollisena. Nimeä tavataan myös yleensä oudon muukalaisen tahi vihollisen merkityksessä. Esimerkiksi Lemminkäinen virkkoo kieltäessään tulleensa: "suuhun Untamon susien, kitahan kirokavetten". Nimi esiintyy lähinnä kahdessa roolissa, toisissa tarinoissa suvun vihollisena, toisessa taas uudisraivaajana.lähde? Untamo esiintyy Kalevalassa ensin mainitussa merkityksessä.
Nimen alkuperä

Inkeristä kerätyn Kalevanpojan runon mukaan Untamo on kasvanut Suomessa. Nimi onkin usein yhdistetty Laitilassa sijaitsevaan kylännimeen Untamala, jonka kirkkotarhassa sijaitsee kuulu Kalevanpojan viikatteentikku. Untamon eli Unton nimen arvellaan pohjautuvan germaaniseen miehen nimeen, joka saattoi muinoin olla niinkin lähellä suomalaista muotoa kuin Undo. Untamo- tai Unto-nimisten ihmisten perusteella on nimetty paikkoja lähinnä läntisessä Suomessa. Esimerkiksi Ylistaron Untamala on saanut nimensä Untamala-nimisestä kantatalosta, jonka on perustanut joku Untamo-niminen henkilö. Kansanperinne kertoo tämän Untamon tulleen juuri Laitilan Untamalasta.
Untamon ja Kalervon sukujen taistelu

Untamo ja Kalervo ovat saman äidin lapsia. Kalervoa kutsutaan joissain runoissa Kalevaksi, ja Kalevat ja Kalevan pojat olivat tarujen muinaisia jättiläisiä. Veljekset ajautuvat erilleen. Untamon kerrotaan kasvaneen Suomessa ja Kalervon Karjalassa. Untamo on, ainakin Kalevalan mukaan, ilkeä ja ahne mies. Hän aloittaa Kalervon kanssa kiistan esimerkiksi kalavesistä, ja kiistan seurauksena syttyy sota, joka tuhoaa Kalervon suvun. Kalervon poika, josta tunnetaan nimitys Kullervo, jää kuitenkin äiteineen eloon ja Kullervo otetaan Untamon suvun orjaksi. Kullervo ei suoriudu työtehtävistään, joten hänet myydään Seppo Ilmariselle. Sepän vaimo laittaa pojan paimeneen, mutta leipoo tälle eväsleivän sisään kiven. Leikatessaan leipää Kullervo katkaisee puukkonsa ja suuttuu. Hän kiroaa pedot lehmikarjaan ja lähtee pakoon. Kalevalaan valitun runoaiheen mukaan Kullervo surmaa Untamon suvun.
Kansanperinne liittää henkilöitä, joilla on Untamon tai Kalevan nimeä muistuttava nimi, eräisiin todellisiin paikkoihin lähinnä läntisessä Suomessa. Karkkulaisen kansantarinan mukaan Untamoinen tarkoittaa uudisasukasta. Karkussa on myös ollut paikka nimeltään Untamon maa. Laitilan Untamalassa kerrottiin kahden jättiläisen taistelusta, joista toinen, Un, tappoi toisen nimeltään Tan, aivan kuten Untamon suku tappaa Kalervon suvun. Länsi-Suomessa, muun muassa Kalannissa ja Laitilan Untamalassa on myös kerrottu Kalevan pojista, entisaikojen vihollisista ja jättiläisistä, jotka joutuivat pakenemaan yhä syrjäisimmille seuduille uudisasutuksen tieltä. Kansanperinteen tutkimuksen kentän ulkopuolelta tuleva Timo Heikkilä liittää taruaiheeseen myös jotkin kertomukset hiisistä. Esimerkiksi Sääksmäen Rapolan linnavuorella kerrotaan asuneen Hiisi-jättiläisen, joka taisteli kristittyjä ja kristinuskon levittäjää Birger Jaarlia vastaan, ja joutui lopulta pakenemaan. Toisessa kertomuksessa Rapolan linnavuorella asui kuningas Rapo, joka poikineen joutui Birger Jaarlin surmaamaksi.
Untamon ja Kalervon sukujen taistelu > Veljessodan myytti

Kalervon ja Kullervon sukujen taistelu on pohjimmiltaan laajalti tunnetun, muun muassa germaanisessa perinteessä esiintyvän veljessodan myytin paikallinen muunnos. Veljessodan myyteissä veljekset perustavat erilliset sukuhaaransa – usein eri paikkoihin – ja näistä muodostuu uusia kansoja, maita tai heimoja, jotka alkavat sotia keskenään. Pitkäaikainen vihollinenkin on koettu usein jollain tavalla sukulaiseksi, koska keskinäisistä välienselvittelyistä on tullut niin kiinteä osa ryhmien mytologiaa.lähde? Silti myytti voi olla myös osittain historiallinen, sillä nämä myytit juontuvat usein todellisista ryhmien välisistä tai sisäisistä vastakkainasetteluista.
Martti Uosikkinen

| Mitalit | Mitalit | Mitalit |  |
| --- | --- | --- | --- |
|   |   |   |  |
Maa:   Suomi
Miesten telinevoimistelu
|  Olympialaiset  |  Olympialaiset  |  Olympialaiset  |  |
|  Pronssia | Los Angeles 1932 | joukkuekilpailu |  |
|  Pronssia | Berliini 1936 | joukkuekilpailu |  |
Martti ”Make” Uosikkinen (20. elokuuta 1909 Kuopio – 9. maaliskuuta 1940 Kollaa, Suistamo) oli suomalainen telinevoimistelija ja olympiamitalisti. Hän oli ammatiltaan voimistelunopettaja ja oli valmistunut lehtoriksi Sortavalan seminaarista vuonna 1938.
Uosikkinen on kirjoittanut WSOY:n kustantamat teokset Mutkamäenlasku Suomessa (1936) ja Telinevoimistelu I (1938) ja Telinevoimistelu II (1945), joka ilmestyi hänen kuolemansa jälkeen. Hän on vaikuttanut keskeisesti alppihiihdon tuloon Suomeen lajina. Uosikkinen olisi halunnut osallistua vuoden 1936 talvikisojen alppilajeihin, mutta Suomen voimisteluliitto ei suostunut tähän, koska liiton johtomiehet pelkäsivät mahdollisen loukkaantumisen vaarantavan Uosikkisen osallistumisen kesän olympiavoimisteluihin Berliinissä.lähde?
Reservin luutnantti Uosikkinen kaatui talvisodan Kollaan taisteluiden loppuvaiheessa vain 30-vuotiaana, neljä päivää ennen sodan päättymistä. Talvisodassa hän palveli aluksi joukkueenjohtajana Jalkaväkirykmentti 34:n 7. komppaniassa ja sodan lopulla komppanianpäällikkönä Jalkaväkirykmentti 69:n 6. komppaniassa. Hän muistutti komppaniaansa elämänsä viimeisillä hetkillä ”Muistakaa, että Kollaa kestää …”.
Olympiasaavutuksia

Uosikkinen aloitti uransa Suomen olympiaedustajana 18-vuotiaana. Hän edusti Suomea kolmissa kesäolympialaisissa: Amsterdamissa (1928), Los Angelesissa (1932) ja Berliinissä (1936).
Hänen keskeiset saavutuksensa ovat:
Olympiapronssia Los Angelesissa 1932 (voimistelun joukkuekilpailu)
Olympiapronssia Berliinissä 1936 (voimistelun joukkuekilpailu)
Lisäksi 1932 permannolla seitsemäs
Lisäksi 1936 moniottelussa viides, hevosella neljäs, hypyssä kuudes, rekillä seitsemäs ja permannolla kahdeksas
Ensimmäisissä olympialaisissaan (Amsterdam 1928) Uosikkinen saavutti yhdessä joukkuetovereidensa kanssa viidennen sijan voimistelun joukkuekilpailussa.
Muuta

Martti Uosikkisen isoveli Eelis Uosikkinen oli mäkihypyn ja yhdistetyn hiihdon Suomen-mestari.
Aiheesta muualla

E. Palolampi: Kollaa kestää. Helsinki: WSOY 1940
Antti J. Rantamaa: Parlamentin palkeilta Kollaanjoen kaltahille. Helsinki: WSOY 1942.
Timo Soukola: / Uosikkinen, Martti (1909–1940) Kansallisbiografia-verkkojulkaisu (maksullinen).  30.7.2007. Helsinki:  Suomalaisen Kirjallisuuden Seura.
Leike: Suomen voimistelijat Los Angelesin kisoissa
| Auktoriteettitunnisteet  |
| --- | --- |
Kansainväliset:  ISNI 
Kansalliset:  Suomi (KANTO) 
Henkilöt:  Kansallisbiografia  Biografiasampo 
Berliinin vuoden 1936 voimistelun joukkuekilpailun palkintojenjako. Suomalaiset oikealla "Make Uosikkisen" edustaessa suomalaisia palkintokorokkeella.
Uppokiekko

Uppokiekkopeli käynnissä
Uppokiekko on veden alla pelattava joukkuepeli. Pelin tarkoituksena on tehdä enemmän maaleja kuin vastustaja. Maali tehdään lyömällä kiekko mailalla maaliin. Uppokiekko kehitettiin Englannissa 1950-luvulla. Lajin ensimmäiset maailmanmestaruuskisat järjestettiin 1980.
Historia

Uppokiekon kehitti Alan Blake vuonna 1954 Englannissa, ja lajin nimi oli alun perin Octopush. Tavoitteena oli keksiä urheilulaji, joka tarjoaisi laitesukelluksen harrastajille kiinnostavan ja kilpailullisen tavan pitää yllä harjoittelua myös talvikaudella. Ensimmäiset kilpailut lajia harrastavien seurojen välillä järjestettiin Englannissa talvella 1954–1955.
Laji levisi verrattain nopeasti Britanniasta Ranskaan, Etelä-Afrikkaan, Kanadaan, Yhdysvaltoihin, ja Australiaan, joissa järjestettiin omat kansalliset mestaruusturnaukset 1970-luvuilla. Myöhemmin laji on saavuttanut jonkin verran suosiota myös esimerkiksi Alankomaissa.lähde?
Vuonna 1980 järjestettiin uppokiekon ensimmäiset maailmanmestaruuskilpailut Kanadan Vancouverissa. Turnauksen voitti Alankomaiden joukkue, ja siihen osallistui joukkueita viidestä eri maasta. Nykyään maailmanmestaruuskisoihin osallistuu tyypillisesti hieman alle 20 maan joukkueet.lähde? Maailmanmestaruuskisoissa 2006 oli mukana 17 maata. Kansainväliset turnaukset järjestää urheilusukellusorganisaatio CMAS.
Säännöt

Joukkueissa on kuusi pelaajaa ja kuusi vaihtopelaajaa. Ottelussa on kaksi 15 minuutin puoliaikaa ja kolmen minuutin tauko niiden välissä. Jos peli on tasan, pelataan kaksi viiden minuutin jatkoerää ja niiden jälkeen tarvittaessa äkkikuolemaerä.
Maalit ovat kolme metriä leveät ja 25 senttimetriä korkeat. Pelivälineenä käytettävän kiekon halkaisija on 80 millimetriä, paksuus 30 millimetriä ja paino 1,3 kilogrammaa. Puinen maila on enintään 35 senttimetriä pitkä. Pelaajilla on sukellusmaski, uimalakki, hanska, snorkkeli, räpylät ja korvasuojat.
Uppokiekko Suomessa

Suomessa uppokiekko on pieni harrastelaji, joka on suosittua lähinnä vapaasukelluksen harrastajien keskuudessa. Monet lajin harrastajista käyttävät lajia tukemaan vapaasukellusharrastusta, eivätkä harrasta uppokiekkoa tavoitteellisesti päälajinaan. Uppokiekkoa harrastavia seuroja on Suomessa muutamia. Organisoitua seurojenvälistä kilpailutoimintaa Suomessa ei ole.
Upcycling

Vanhoista t-paidoista ja lakanoista tehty räsymatto.
Upcycling eli uusiojalostus tai uusiotuottaminen tarkoittaa hyödyttömän materiaalin muuntamista uuteen muotoon, jolla on entistä parempi laatu tai suurempi arvo. Tuolloin esimerkiksi tuotannon ylijäämä, sivutuotteet tai hukkapalat hyödynnetään sen sijaan että niistä tulisi jätettä. 2020-luvulla kiertotalouden pääpaino on ollut nimenomaan tuotannon eri vaiheiden ylijäämän hyödyntämisessä. Suomen kielessä termiä upcycling alettiin käyttää ehkä 2010-luvun alkupuolella.
Uusiojalostusta on ehdotettu yhdeksi ratkaisuksi kestävän kehityksen edistämiseen, koska sen avulla jo kertaalleen käyttöön otetut luonnonvarat voidaan käyttää uudelleen, eikä uusia luonnonvaroja tarvitsisi ottaa käyttöön.
Tekstiilien uusiojalostus

Tekstiilialalla hukkamateriaalia syntyy jokaisessa tuotantovaiheessa. On monia tapoja jalostaa tekstiilituotteita uusiksi. Yksinkertaisimmillaan useampia eri tuotteita yhdistetään toisiinsa sellaisenaan. Muuntamisessa tuotteen ulkomuoto alkaa puolestaan muuttua niin paljon, että siitä alkaa tulla uusi tuote. Uudessa tuotteessa saattaa kuitenkin säilyä viitteitä alkuperäiseen tuotteeseen. Tuotetta voidaan muokata vain vähän uudenlaiseksi esimerkiksi siirtämällä kangasta toiseen paikkaan tai lisäämällä uutta materiaalia. Lopulta tuote voidaan avata saumoistaan ja ottaa jälleen käyttöön raakamateriaalina. Raakamateriaalista tehty tuote ei enää muistuta alkuperäistä tuotetta.
| Tuotannonvaihe | Ylijäämämateriaali | Uusiojalostuksen keinot |
| --- | --- | --- |
| Materiaalin tuottaja | Kehruujäte | Uudelleenkehruu, uudelleenvärjäys |
| Ompelimo | Virhe-erät, leikkuujäte, toisen luokan tavara | Uudelleentuotteistus |
| Maahantuoja | Ylijäämävarasto | Edelleenmyynti |
| Jälleenmyyjä | Myymätön varasto, virheelliset tuotteet | Edelleenmyynti, lainaus, takuu |
| Kuluttaja | Käytetyt tuotteet | Uudelleenmyynti |
| Vaatekeräysorganisaatio | Tekstiilijäte | Muuntaminen ja uusiojalostus, uudelleenkuidutus |
Yritystoiminta

Suomessa on yrityksiä, joiden toimintaperiaate perustuu upcyclingin hyödyntämiseen. Esimerkiksi pääkaupunkiseudun kierrätyskeskusten yhteydessä toimii kauppoja, joissa myydään kierrätykseen jätetyistä materiaaleista valmistettuja tuotteita täysin uusin käyttötarkoituksin. Kierrätyskeskuksen uusiotuotteiden mallisto on nimeltään Plan B. Muun muassa Globe Hope käyttää valmistamiensa laukkujen, vaatteiden ja asusteiden materiaalina kierrätystekstiilejä. Vuonna 2014 Vuoden suomalainen muotiteko -palkinnon saanut Pure Waste Textiles puolestaan valmistaa teollisuuden tekstiilijätteestä lankaa, josta valmistetaan kankaita, neuloksia ja niistä vaatteita ja asusteita.
Aiheesta muualla

Wikimedia Commonsissa on kuvia tai muita tiedostoja aiheesta .
Pääkaupunkiseudun Kierrätyskeskus Oy:n kaupat (Arkistoitu – Internet Archive)
Pyy, Outi: Trashion! Tee itse huippumuotia.  Atena Kustannus, 2012.  ISBN 9789517968508
Farkuista muunnettu hame.
Unto

| Unto |
| --- | --- |
Nimipäivä:   
– suomenkielinen:  5. heinäkuuta
– ruotsinkielinen:  –
– ortodoksinen:  12. kesäkuuta
Muunnelmia:  –
Vastineita eri kielissä:  –
Nimen alkuperä:  Untamo
Infobox OKNimi-testi OK: 
Unto on suomalainen miehen nimi, joka on muunnos Kalevalassa esiintyvästä nimestä Untamo. Nimi on Suomessa annettu vuoden 2019 loppuun mennessä 12 616 miehelle ja 2–8 naiselle.
Kuvitteellisia Untoja

Unto Ankka, Aku Ankan hahmo, Hepsu Ankan poika
Unto Uneksija, Veikko Savolaisen sarjakuvan päähenkilö
HMS Ure (1904)

| HMS Ure |
| --- | --- |

Aluksen vaiheet
Rakentaja:  Palmers Shipbuilding and Iron Company, Yarrow
Kölinlasku:  1. maaliskuuta 1904
Laskettu vesille:  25. lokakuuta 1904
Palveluskäyttöön:  kesäkuu 1905
Poistui palveluskäytöstä:  1919
Loppuvaihe:  myyty romutettavaksi 27. toukokuuta 1919
Tekniset tiedot
Uppouma:  550 t 620 t (max)
Pituus:  70,10 m (kokonaispituus)
Leveys:  7,16 m
Syväys:  2,97 m
Koneteho:  7 000 ihp
Nopeus:  25,5 solmua
Miehistöä:  70
Aseistus
Aseistus:  4 × QF 12 naulan 12 cwt laivatykki 2 × 18" torpedoputkea
HMS Ure oli Britannian Kuninkaallisen laivaston vuonna 1905 valmistunut River-luokan torpedovenehävittäjä.
Valmistus

Alus tilattiin Palmers Shipbuilding and Iron Companyltä Yarrowista osana vuosien 1903-1904 laivasto-ohjelmaa ja sen köli laskettiin 1. maaliskuuta 1904. Alus laskettiin vesille 25. lokakuuta ja se valmistui kesäkuussa 1905.
Palvelus

Alus myytiin romutettavaksi 27. toukokuuta 1919 T. R. Salesille.
HMS Urd (1877)

| HMS Urd |
| --- | --- |
 HMS Urd vuoden 1894 muutosten jälkeen

Aluksen vaiheet
Rakentaja:  Kockums
Laskettu vesille:  5. heinäkuuta 1877
Palveluskäyttöön:  28. lokakuuta 1877
Poistui palveluskäytöstä:  22. elokuuta 1913
Tekniset tiedot
Uppouma:  550 t
Pituus:  53,64 m (kokonaispituus)
Leveys:  8,05 m
Syväys:  2,82 m
Koneteho:  2 x 2-sylinteristä Woolfs-kompound-höyrykonetta 780 ihp
Nopeus:  13,4 solmua
Miehistöä:  71
Aseistus
Aseistus:  1 x Armstrongin 27,4 cm M/69 -tykki 1 x 12,2 cm M/73 -tykki 2 x kymmenpiippuista 12 mm ksp M/75 -konekivääriä
HMS Urd oli Ruotsin laivaston vuonna 1877 vesillelaskettu 1. luokan tykkivene.
Valmistus

Alus tilattiin Kockumsilta ja se laskettiin vesille 5. heinäkuuta 1877. Alus otettiin palveluksen vielä samana vuonna 28. lokakuuta.
Palvelus

Alus poistettiin palveluksesta 22. elokuuta 1913.
Unyō

| Unyō / 雲鷹 |
| --- | --- |
 Unyō vuonna 1943.

Aluksen vaiheet
Rakentaja:  Mitsubishi, Nagasaki
Kölinlasku:  14. joulukuuta 1938
Laskettu vesille:  31. lokakuuta 1939
Palveluskäyttöön:  31. toukokuuta 1942
Poistui palveluskäytöstä:  Yhdysvaltain laivaston sukellusvene USS Barbin upottama 17. syyskuuta 1944
Tekniset tiedot
Uppouma:  18 120 t (standardi) 19 800 t (kuormattu)
Pituus:  173,7 m (vesiraja) 180,4 m (kokonaispituus)
Leveys:  22,5 m
Syväys:  7,74 m
Koneteho:  4 × Kampon-höyrykattilaa, 2 × höyryturbiinia 25 200 shp (18,8 MW)
Nopeus:  21 solmua (39 km/h)
Miehistöä:  850
Aseistus
Aseistus:  27 × lentokonetta 4 × 12 cm/45 type 10 -ilmatorjuntatykkiä 8 × 2,5 cm/60 type 96 -ilmatorjuntatykkiä kaksiputkisina asennuksina
Unyō (jap. 雲鷹) oli keisarillisen Japanin laivaston vuonna 1942 palvelukseenotettu Taiyō-luokan saattuetukialus toisessa maailmansodassa.
Valmistus

Aluksen tilasi Nippon Yusen Kaisha eli Japanin postihöyrylaivayhtiö Mitsubishi Shipbuilding and Engineering Companyltä Nagasakista ja sen köli laskettiin 14. joulukuuta 1938 telakkanumerolla 751. Alus laskettiin vesille 31. lokakuuta 1939 nimellä SS Yawatamaru ja se valmistui 31. heinäkuuta 1940.
Palvelus

Yawatamaru lähti neitsytmatkalleen 31. heinäkuuta. Alus oli suunniteltu matkustaja-alukseksi, mutta Japanin liityttyä toiseen maailmansotaan keisarillisen Japanin laivasto lunasti aluksen lokakuussa 1941. Alus muutettiin joukkojenkuljetusalukseksi kuljettamaan sotavankeja Japaniin.  Alus poistettiin käytöstä, ja se siirrettiin 25. marraskuuta 1941 telakalle muutettavaksi saattuetukialukseksi.
Palvelus > Muutostyöt

Muutostöiden aikana alukselle valmistui lentokansi, jonka pituus oli 150 metriä ja leveys 23 metriä. Alukselle asennettiin kaksi hissiä lentokoneiden siirtämiseksi hangaarista lentokannelle, mutta kannelle ei rakennettu komentosiltaa, katapultteja eikä jarruvaijereita. Sen suunniteltuina tehtävinä olivat tukialuslentäjien koulutus sekä lentokoneiden kuljetus.
Palvelus > Unyō

Alus otettiin palvelukseen saattuetukialuksena 31. toukokuuta 1942 nimellä Unyō. Alus osallistui useisiin lentokoneidenkuljetustehtäviin. Siihen osui Yhdysvaltain laivaston sukellusvene USS Halibutin laukaisema torpedo Trukin edustalla 10. heinäkuuta 1943. Korjausten jälkeen 19. tammikuuta 1944 aluksen ollessa matkalla Yokosukaan siihen osui kolme USS Haddockin laukaisemaa torpedoa, jotka eivät kuitenkaan upottaneet alusta. Alus matkasi korjattavaksi Saipanille.
Alus upposi 17. syyskuuta 1944 USS Barbin torpedoitua aluksen Hongkongin lähistöllä. Aluksen 1 000 hengen miehistöstä 239 hukkui ja 761 pelastettiin merestä.
Uranus (yhtye)

Uranus oli suomalainen soul/proge-yhtye, joka oli toiminnassa 1970-luvulla. Se julkaisi vain yhden albumin, Aamun hauta vuonna 1975.
Jäsenet

Eero Raivio – kitara, laulu
Eero Lyttinen – trumpetti
Pertti Hurmalainen – basso
Hannu Lehtonen – pasuuna
Jari Unha – rummut
Edward Stycz – laulu, sähköpiano
Lucjan Czaplicki – huuliharppu, saksofoni
Diskografia

Aamun hauta (1975)
Aiheesta muualla

Uranus (yhtye)n esitystuotanto Suomen äänitearkistossa (1901–1999)
Urban Dictionary

Logo
Urban Dictionary -sivusto.
Urban Dictionary on englannin kielen slangisanakirja internetissä. Sivusto perustettiin 1999 ja nykyisin sivustolla on yli neljä miljoonaa slangisanojen määritelmää. Käyttäjät voivat lähettää sivulle uusia sanoja ja niiden määritelmiä. Sanakirja sisältää paljon myös epähienoja, alatyylisiä tai loukkaavia ilmaisuja.
Urbaani sanakirja

Urban Dictionarysta on olemassa myös sen suomenkielinen versio Urbaani sanakirja, joka perustettiin vuonna 2007 englanninkielisen version pohjalta. Sen perustajajäsenet ovat Mats Söderlund ja Niklas Wahrman. Vuonna 2010 Tammi julkaisi Söderlundin ja Wahrmanin koostaman kirjaversion urbaanista sanakirjasta. Kirjaan on valittu verkkoversiosta noin 2000 määritelmää.
Kirjallisuutta

Söderlund, Mats &  Wahrman, Niklas: Urbaani sanakirja.  Helsinki:  Tammi, 2010.  ISBN 978-951-31-5586-5
Aiheesta muualla

Urban Dictionary. (englanniksi)
Urbaani sanakirja. (suomeksi)
Unitaariuniversalismi

Suuntauksen yleismaailmallinen logo.
Unitaariuniversalismi on vapaamielinen uskonnollinen suuntaus. Sen kannattajat eivät jaa samoja dogmeja, vaan liike kannustaa jäseniään vapaaseen ajatteluun ja totuuden omatoimiseen etsintään. Universaaliunitarismi korostaa suvaitsevuutta ja jokaisen oikeutta oman elämänkäsityksensä valitsemiseen. Kannattajat voivat tunnustaa jonkin tietyn uskonnon oppeja, mutta joukossa on myös runsaasti sitoutumattomia.